ตลท.จับ 3 หุ้น ติด “แคชบาลานซ์” คุมเข้ม ARIN ขึ้นระดับ 3 มีผลพรุ่งนี้!
ตลท.จับ NEWS, PROUD, THANA ติด “แคชบาลานซ์” ระดับ 1 พร้อมคุมเข้ม ARIN ติด “แคชบาลานซ์” ระดับ 3 มีผล 9 ก.พ.-1 มี.ค. 65
8 ก.พ. 2565

ตลาดหลักทรัพย์แห่งประเทศไทย (ตลท.) ประกาศขยายช่วงดำเนินการหลักทรัพย์ที่เข้าข่ายมาตรการกำกับการซื้อขาย ระดับ 1 : Cash Balance ได้แก่ บริษัท นิวส์ เน็ตเวิร์ค คอร์ปอเรชั่น จำกัด (มหาชน) หรือ NEWS, บริษัท พราว เรียล เอสเตท จำกัด (มหาชน) หรือ PROUD และ บริษัท ธนาสิริ กรุ๊ป จำกัด (มหาชน) หรือ THANA โดยให้มีผล 9 ก.พ. 2565 – 1 มี.ค. 2565
รวมทั้งประกาศให้บริษัท อรินสิริ แลนด์ จำกัด (มหาชน) หรือ ARIN เข้าข่ายมาตรการกำกับการซื้อขาย ระดับ 3 : : ห้าม Net settlement, ห้ามคำนวณวงเงินซื้อขาย และ Cash Balance โดยให้มีผล 9 ก.พ. 2565 – 1 มี.ค. 2565